इसी बीच, प्रदेश के पूर्व मुख्यमंत्री सुंदरलाल पटवा के एक लेख ने शिवराज से जुड़ी अटकलबाजी को यकीनी रुख दे दिया था। प्रदेश के प्रमुख अखबारों में छपे इस लेख में पटवा ने अपने राजनीतिक शागिर्द शिवराज सिंह चौहान को राज्य की सत्ता संभालने की दिशा दिखाई थी। ठीक उसी तरह, जैसे पृथ्वीराज चौहान को उनके राजकवि चंद बरदाई ने मुहम्मद गौरी को मारने के लिए दिशा और दूरी का भान कराया था – ‘चार हाथ चौबीस गज, अंगुल अष्ट प्रमान। ता ऊपर सुल्तान है, चूको मत चौहान।’ दिलचस्प बात है कि पटवा ने भी अपने लेख में शिवराज को प्रेरित करते हुए लिखा था, ‘चूको मत चौहान।’